
ГР. КРУМОВГРАД

Д О К Л А Д Н А   З А П И С К А

от СЕБИХАН КЕРИМ МЕХМЕД - Кмет на Община Крумовград


Относно: Одобряване на доклад за резултатите от междинна оценка за изпълнение за периода 2021-2023 г. на Плана за интегрирано развитие на Община Крумовград 2021-2027 г.


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Планът за интегрирано развитие на Община Крумовград за периода 2021-2027 г. /ПИРО/ е приет с Решение № 285/22.03.2021 г. на Общински съвет Крумовград и е със 7-годишен период на действие. Той е разработен в изпълнение на чл. 23 от Закон за регионално развитие (ЗРР) и чл. 19, ал. 1 от Правилника за прилагане на Закона за регионално развитие (ППЗРР).
Планът за интегрирано развитие на община (ПИРО) Крумовград за периода 2021-2027 г. е основополагащ, стратегически, динамичен документ и важен инструмент при формирането и провеждането на устойчиво и балансирано местно развитие в посочената територия. Документът очертава средносрочната перспектива за икономическо, социално, инфраструктурно и екологично развитие на общината за период от седем години. ПИРО продължава традицията на общинските планове за развитие да определя бъдещото социално-икономическо развитие на общината. 
Съгласно чл. 33, ал. 1 от Закона за регионалното развитие в средата на периода на действие на изпълнението на документа се извършва и междинна оценка.  
Междинната оценка включва:

1. оценка на първоначалните резултати от изпълнението;

2. оценка на степента на постигане на съответните цели;

3. оценка на ефективността и ефикасността на използваните ресурси;

4. изводи и препоръки за изпълнението на съответния документ.
Изготвеният доклад за резултатите от междинната оценка на ПИРО се внася за обсъждане и одобряване от съответния общински, съгл. чл. 26, ал. 1 от Правилника за прилагане на ЗРР. След одобряването му, докладът от междинната оценка се публикува на интернет страницата на общината и на портала за обществени консултации на Министерския съвет.

Предвид гореизложеното, на основание чл. 21, ал. 1, т. 12 и т. 24 от Закона за местното самоуправление и местната администрация, чл. 33, ал. 1 от Закона за регионално развитие и чл. 26, ал. 1 от Правилника за прилагане на Закона за регионалното развитие, предлагам Общински съвет Крумовград да вземе следното

Р Е Ш Е Н И E :

1. Одобрява Доклад за резултатите от Междинна оценка за изпълнение за периода 2021-2023 г. на Плана за интегрирано развитие на Община Крумовград 2021-2027 г., неразделна част от решението.
2. Възлага на кмета на община Крумовград да предприеме последващите действия съгласно закона.

Изготвил:__________________


           (Л. Караибрям)
Съгласували:_______________

         
        (инж. А. Хаджиев)

                 _________________

                    (В. Пехливанова)
